title: Provedbena Uredba Komisije (EU) 2020/206 оd 14. veljače 2020. o odobravanju stavljanja na tržište voćne pulpe, soka pulpe i koncentriranog soka pulpe iz Theobroma cacao L. kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

text:
                  17.2.2020

                  HR

                  Službeni list Europske unije

                  L 43/66

         PROVEDBENA UREDBA KOMISIJE (EU) 2020/206
         оd 14. veljače 2020.
         o odobravanju stavljanja na tržište voćne pulpe, soka pulpe i koncentriranog soka pulpe iz Theobroma cacao L. kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 i Uredbe Komisije (EZ) br. 1852/2001 (1), a posebno njezin članak 15. stavak 4.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji. Tradicionalna hrana iz treće zemlje nova je hrana definirana u članku 3. Uredbe (EU) 2015/2283.

                     (2)

                     Provedbenom uredbom Komisije (EU) 2017/2468 (2) utvrđeni su administrativni i znanstveni zahtjevi koji se odnose na tradicionalnu hranu iz trećih zemalja.

                     (3)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (3) o utvrđivanju Unijina popisa odobrene nove hrane.

                     (4)

                     Komisija na temelju članka 15. stavka 4. Uredbe (EU) 2015/2283 odlučuje o odobravanju i stavljanju tradicionalne hrane iz treće zemlje na tržište Unije.

                     (5)

                     Poduzeća Nestec York Ltd. i Cabosse Naturals NV. („podnositelji zahtjeva”) Komisiji su 30. siječnja 2019. i 28. ožujka 2019. dostavila obavijest o namjeri stavljanja na tržište Unije voćne pulpe, soka pulpe i koncentriranog soka pulpe iz Theobroma cacao L. kao tradicionalne hrane iz treće zemlje u smislu članka 14. Uredbe (EU) 2015/2283. Podnositelji zahtjeva tvrde da voćnu pulpu, sok pulpe i koncentrirani sok pulpe iz Theobroma cacao L. kao takve ili kao sastojke hrane može konzumirati opća populacija.

                     (6)

                     U skladu s člankom 7. stavkom 2. Provedbene uredbe (EU) 2017/2468 Komisija je od podnositeljâ zahtjeva zatražila dodatne informacije u pogledu valjanosti obavijesti. Zatražene informacije dostavljene su 12. travnja 2019. i 20. lipnja 2019.

                     (7)

                     Podaci koje su dostavili podnositelji zahtjeva pokazuju da voćna pulpa, sok pulpe i koncentrirani sok pulpe iz Theobroma cacao L. imaju povijest sigurne upotrebe za hranu u Brazilu.

                     (8)

                     U skladu s člankom 15. stavkom 1. Uredbe (EU) 2015/2283 Komisija je 22. svibnja 2019. i 20. lipnja 2019. proslijedila valjane obavijesti državama članicama i Europskoj agenciji za sigurnost hrane („Agencija”).

                     (9)

                     U roku od četiri mjeseca utvrđenom u članku 15. stavku 2. Uredbe (EU) 2015/2283 ni države članice ni Agencija Komisiji nisu dostavile propisno obrazložene prigovore na sigurnost stavljanja na tržište u Uniji voćne pulpe, soka pulpe i koncentriranog soka pulpe iz Theobroma cacao L.

                     (10)

                     Komisija bi stoga trebala odobriti stavljanje na tržište u Uniji voćne pulpe, soka pulpe i koncentriranog soka pulpe iz Theobroma cacao L. i ažurirati Unijin popis nove hrane.

                     (11)

                     Provedbenu uredbu (EU) 2017/2470 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.

               1.   Voćna pulpa, sok pulpe i koncentrirani sok pulpe iz Theobroma cacao L. kako su navedeni u Prilogu ovoj Uredbi, uvrštavaju se na Unijin popis odobrene nove hrane utvrđen u Provedbenoj uredbi (EU) 2017/2470.

               2.   Unos na Unijin popis iz stavka 1. uključuje uvjete upotrebe i zahtjeve za označivanje utvrđene u Prilogu ovoj Uredbi.

            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2468 оd 20. prosinca 2017. o utvrđivanju administrativnih i znanstvenih zahtjeva koji se odnose na tradicionalnu hranu iz trećih zemalja u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 55.).

            (3)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            PRILOG
            Prilog Provedbenoj uredbi (EU) 2017/2470 mijenja se kako slijedi:

                        1.

                        sljedeći unos umeće se abecednim redom u tablicu 1. (Odobrena nova hrana):

                                    Odobrena nova hrana

                                    Uvjeti pod kojima se nova hrana može upotrebljavati

                                    Dodatni posebni zahtjevi za označivanje proizvoda

                                    Ostali zahtjevi

                                    „Voćna pulpa, sok pulpe i koncentrirani sok pulpe iz Theobroma cacao L. (tradicionalna hrana iz treće zemlje)

                                    Nije određeno

                                    Pri označivanju hrane koja sadržava novu hranu navodi se ‚pulpa kakaovca (Theobroma cacao L.)‘, ‚sok pulpe kakaovca (Theobroma cacao L.)‘ ili ‚koncentrirani sok pulpe kakaovca (Theobroma cacao L.)‘ ovisno o upotrijebljenom obliku.”

                        2.

                        sljedeći unos umeće se abecednim redom u tablicu 2. (Specifikacije):

                                    Odobrena nova hrana

                                    Specifikacije

                                    „Voćna pulpa, sok pulpe i koncentrirani sok pulpe iz Theobroma cacao L.
                                    (tradicionalna hrana iz treće zemlje)

                                       Opis/definicija

                                    Tradicionalna hrana jest voćna pulpa kakaovca (Theobroma cacao L.), koja je ‚vodenasta, sluzasta i kisela tvar u kojoj se nalaze sjemenke‘.
                                    Voćna pulpa kakaovca dobiva se otvaranjem ploda kakaovca, nakon čega se pulpa odvaja od ljuski i zrna, a potom pasterizira i zamrzava. Sok pulpe kakaovca i/ili koncentrirani sok pulpe kakaovca proizvode se nakon prerade (enzimska obrada, pasterizacija, filtracija i koncentracija).

                                       Uobičajeni sastav voćne pulpe, soka pulpe i koncentriranog soka pulpe kakaovca

                                    Bjelančevine (g/100 g): od 0,0 do 2,0
                                    Ukupne masti (g/100 g): od 0,0 do 0,2
                                    Ukupni šećeri (g/100 g): > 11,0
                                    Vrijednost Brixa (° Brix): ≥ 14
                                    pH: od 3,3 do 4,0

                                       Mikrobiološki kriteriji

                                    Ukupan broj aerobnih mikroorganizama: < 10 000  CFU (1)/g
                                    Enterobakterije: ≤ 10 CFU/g

                                       Salmonella: nije prisutna u 25 g

               (1)  CFU: jedinice koje tvore kolonije.”


title: Provedbena uredba Komisije (EU) 2020/207 оd 14. veljače 2020. o izmjeni Uredbe (EU) br. 142/2011 u pogledu uvoza hrane za kućne ljubimce iz Saudijske Arabije (Tekst značajan za EGP)

text:
                  17.2.2020

                  HR

                  Službeni list Europske unije

                  L 43/69

         PROVEDBENA UREDBA KOMISIJE (EU) 2020/207
         оd 14. veljače 2020.
         o izmjeni Uredbe (EU) br. 142/2011 u pogledu uvoza hrane za kućne ljubimce iz Saudijske Arabije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (1), a posebno njezin članak 41. stavak 4.,
         budući da:

                     (1)

                     Uredbom Komisije (EU) br. 142/2011 (2) utvrđena su pravila za provedbu Uredbe (EZ) br. 1069/2009, uključujući zahtjeve javnog zdravlja i zdravlja životinja za uvoz hrane za kućne ljubimce.

                     (2)

                     Zahtjevi za uvoz u Uniju i provoz kroz Uniju hrane za kućne ljubimce, uključujući žvakalice za pse, utvrđeni su u odjeljku 1. poglavlja II. Priloga XIV. Uredbi (EU) br. 142/2011, uključujući popis trećih zemalja u 12. retku tablice 2.

                     (3)

                     Nadležna tijela Kraljevine Saudijske Arabije Komisiji su dostavila jamstva da Kraljevina Saudijska Arabija može ispuniti relevantne zdravstvene zahtjeve te su ponudila dostatna jamstva za kontrole koje provode nad proizvodnjom hrane za kućne ljubimce dobivene od peradi. Stoga je opravdano Saudijsku Arabiju dodati na popis trećih zemalja iz kojih je dopušten uvoz u Uniju i provoz kroz Uniju prerađene hrane za kućne ljubimce dobivene od peradi.

                     (4)

                     Tablicu 2 iz odjeljka 1. poglavlja II. Priloga XIV. Uredbi (EU) br. 142/2011 trebalo bi stoga na odgovarajući način izmijeniti.

                     (5)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tablica 2. iz odjeljka 1. poglavlja II. Priloga XIV. Uredbi (EU) br. 142/2011 mijenja se u skladu s tekstom iz Priloga ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 300, 14.11.2009., str. 1.

            (2)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).

            PRILOG
            U tablici 2. iz odjeljka 1. poglavlja II. Priloga XIV. Uredbi (EU) br. 142/2011, redak 12. zamjenjuje se sljedećim:

                           „12.

                           Hrana za kućne ljubimce, uključujući žvakalice za pse

                                       (a)

                                       U slučaju prerađene hrane za kućne ljubimce i žvakalica za pse: materijali iz članka 35. točke (a) podtočaka i. i ii.;

                                       (b)

                                       U slučaju sirove hrane za kućne ljubimce: materijali iz članka 35. točke (a) podtočke iii.

                           Hrana za kućne ljubimce i žvakalice za pse moraju biti proizvedeni u skladu s poglavljem II. Priloga XIII.

                                       (a)

                                       U slučaju sirove hrane za kućne ljubimce:
                                       treće zemlje s popisa iz dijela 1. Priloga II. Uredbi (EU) br. 206/2010 ili Priloga I. Uredbi (EZ) br. 798/2008, iz kojih države članice dopuštaju uvoz svježega mesa istih životinjskih vrsta i u kojima je dopušteno samo meso s kostima.
                                       U slučaju materijala od riba, treće zemlje s popisa iz Priloga II. Odluci 2006/766/EZ.

                                       (b)

                                       U slučaju žvakalica za pse i hrane za kućne ljubimce, osim sirove hrane za kućne ljubimce:
                                       treće zemlje s popisa iz dijela 1. Priloga II. Uredbi (EU) br. 206/2010 i sljedeće zemlje:

                                                   (JP) Japan

                                                   (EC) Ekvador

                                                   (LK) Šri Lanka

                                                   (TW) Tajvan

                                                   (SA) Saudijska Arabija (samo prerađena hrana za kućne ljubimce dobivena od peradi)

                                             U slučaju prerađene hrane za kućne ljubimce dobivene od materijala od riba, treće zemlje s popisa iz Priloga II. Odluci 2006/766/EZ.

                                       (a)

                                       U slučaju konzervirane hrane za kućne ljubimce: točka A poglavlja 3. Priloga XV.

                                       (b)

                                       U slučaju prerađene hrane za kućne ljubimce, osim konzervirane hrane za kućne ljubimce: točka B. poglavlja 3. Priloga XV.

                                       (c)

                                       U slučaju žvakalica za pse: točka C poglavlja 3. Priloga XV.

                                       (d)

                                       U slučaju sirove hrane za kućne ljubimce: točka D poglavlja 3. Priloga XV.”


title: Provedbena uredba Komisije (EU) 2020/208 оd 14. veljače 2020. o izmjeni Uredbe (EZ) br. 29/2009 o utvrđivanju zahtjeva u vezi s uslugama podatkovnih veza za jedinstveno europsko nebo (Tekst značajan za EGP)

text:
                  17.2.2020

                  HR

                  Službeni list Europske unije

                  L 43/72

         PROVEDBENA UREDBA KOMISIJE (EU) 2020/208
         оd 14. veljače 2020.
         o izmjeni Uredbe (EZ) br. 29/2009 o utvrđivanju zahtjeva u vezi s uslugama podatkovnih veza za jedinstveno europsko nebo
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 44. stavak 1. točku (a),
         budući da:

                     (1)

                     Uredbom Komisije (EZ) br. 29/2009 (2) o utvrđivanju zahtjeva u vezi s uslugama podatkovnih veza za jedinstveno europsko nebo zahtijeva se uporaba posebnih operativnih metoda za razmjenu podataka između opreme u zrakoplovu i opreme na zemlji. Te operativne metode moraju se provoditi na jedinstven način kako bi se osigurali interoperabilnost i rad bez diskontinuiteta.

                     (2)

                     Eurocae ED-120, standard zahtjeva u vezi sa sigurnošću i performansama za usluge podatkovnih veza u zračnom prometu u kontinentalnom zračnom prostoru (Safety and Performance Requirements Standard for Air Traffic Data Link Services in Continental Airspace), nedavno je revidiran kako bi se iz njega uklonila sva upućivanja na to da se za podršku operacijama podatkovnih veza zahtijeva silazna poruka (Downlink Message, DM) 89 „PRAĆENJE [naziv jedinice] [frekvencija]”. Postojeće upućivanje na ED-120 uključeno u Uredbu (EZ) br. 29/2009 više ne odražava primjereno razvoj standarda i operativnih načela i ne podržava primjereno operacije podatkovnih veza certificiranog zrakoplova s proširenim funkcijama upravljanja zračnim prometom.

                     (3)

                     Stoga bi minimalne tehničke standarde utvrđene u Uredbi (EZ) br. 29/2009, čije zahtjeve operatori zrakoplova moraju ispunjavati, trebalo na odgovarajući način izmijeniti.

                     (4)

                     Mjere predviđene ovom Uredbom u skladu su s mišljenjem odbora osnovanog člankom 127. stavkom 1. Uredbe (EU) 2018/1139,

               DONIJELA JE OVU UREDBU:

            Članak 1.
            Prilog III. Uredbi (EZ) br. 29/2009 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 212, 22.8.2018., str. 1.

            (2)  Uredba Komisije (EZ) br. 29/2009 od 16. siječnja 2009. o utvrđivanju zahtjeva u vezi s uslugama podatkovnih veza za jedinstveno europsko nebo, SL L 13, 17.1.2009., str. 3.

            PRILOG
            U Prilogu III. Uredbi (EZ) br. 29/2009, odjeljak 11. zamjenjuje se sljedećim:

                           „11.

                           Eurocae ED-120, Standard zahtjeva u vezi sa sigurnošću i performansama za usluge podatkovnih veza u zračnom prometu u kontinentalnom zračnom prostoru, objavljen u svibnju 2004., uključujući:

                                       a)

                                       za operatore:

                                                   —

                                                   izmjenu 1., objavljenu u travnju 2007., i izmjenu 2., objavljenu u listopadu 2007., ili

                                                   —

                                                   izmjenu 1., objavljenu u travnju 2007., izmjenu 2., objavljenu u listopadu 2007., i izmjenu 3., objavljenu u rujnu 2019.;

                                       b)

                                       za pružatelje ATS-a:

                                                   —

                                                   izmjenu 1., objavljenu u travnju 2007., izmjenu 2., objavljenu u listopadu 2007., i izmjenu 3., objavljenu u rujnu 2019.”


title: Provedbena Uredba Vijeća (EU) 2020/211 od 17. veljače 2020. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
                  17.2.2020

                  HR

                  Službeni list Europske unije

                  LI 43/1

         PROVEDBENA UREDBA VIJEĆA (EU) 2020/211
         od 17. veljače 2020.
         o provedbi Uredbe (EU) br. 36/2012 o mjerama ograničavanja s obzirom na stanje u Siriji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. siječnja 2012. donijelo Uredbu (EU) br. 36/2012.

                     (2)

                     S obzirom na činjenicu da istaknute poslovne osobe ostvaruju velike profite putem svojih veza s Assadovim režimom te zauzvrat pomažu financirati taj režim, među ostalim putem zajedničkih pothvata koje su određene istaknute poslovne osobe i subjekti osnovali s društvima koja imaju potporu države s ciljem iskorištavanja izvlaštenog zemljišta, te poslovne osobe i subjekti podupiru Assadov režim i ostvaruju korist od njega, među ostalim putem korištenja izvlaštenom imovinom.

                     (3)

                     Nadalje, zbog činjenice da Assadov režim provodi izvlaštenje zemljišta u odnosu na osobe koje su raseljene zbog sukoba u Siriji, te osobe nisu u mogućnosti vratiti se u svoje domove.

                     (4)

                     Osam fizičkih osoba i dva subjekta trebalo bi dodati na popis fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012.

                     (5)

                     Uredbu (EU) br. 36/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. veljače 2020.

                  Za Vijeće

                  Predsjednik

               J. BORRELL FONTELLES

            (1)  SL L 16, 19.1.2012., str. 1.

            PRILOG

               1.
               Sljedeće osobe dodaju se na popis naveden u odjeljku A. (Osobe) u Prilogu II. Uredbi (EU) br. 36/2012:

                           Ime i prezime

                           Podaci o identitetu

                           Razlozi

                           Datum uvrštavanja na popis

                           „288.

                           Yasser Aziz ABBAS
                           (također poznat kao Yasser, Yaser, Yasr – Aziz, Aziz – Abbas, Abas – ياسر عزيز عباس)

                           Spol: muški
                           Datum rođenja: 22. 8. 1978.
                           Državljanstvo: sirijsko
                           Rodbina/poslovni suradnici/subjekti ili partneri/veze: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group

                           Vodeća poslovna osoba koja djeluje u Siriji. Podupire režim i/ili ostvaruje korist od režima u poslovnim aktivnostima, koje uključuju krijumčarenje goriva i prijenose oružja. Yasser Aziz Abbas ostvaruje profit od olakšavanja uvoza nafte u ime sirijskog režima i iskorištava svoje veze s režimom za povlašten pristup poslovima i povlašteni tretman.

                           17.2.2020.

                           289.

                           Mahir BurhanEddine AL-IMAM
                           (također poznat kao ماهر برهان الدين الإمام)

                           Spol: muški
                           Državljanstvo: sirijsko
                           Funkcija: glavni direktor društva Telsa Group / Telsa Telecom
                           Rodbina / poslovni suradnici /subjekti ili partneri / veze: Telsa Group / Telsa Telecom, Tazamon Contracting LLC, Castro LLC

                           Vodeća poslovna osoba koja djeluje u Siriji s poslovnim interesima u području turizma, telekomunikacija i nekretnina. Kao glavni direktor društava Telsa Communication Group i Castro LLC, koji imaju potporu režima, i u okviru svojih drugih poslovnih interesa Mahir BurhanEddine Al-Imam ostvaruje korist od režima te podupire politiku financiranja i lobiranja te građevinsku politiku koju provodi režim.

                           17.2.2020.

                           290.

                           Waseem AL-KATTAN
                           (također poznat kao Waseem, Wasseem, Wassim, Wasim – Anouar – Al-Kattan, Al-Katan, Al-Qattan, Al-Qatan - وسيم قطان, وسيم أنوار القطان)

                           Spol: muški
                           Datum rođenja: 4.3.1976.
                           Državljanstvo: sirijsko
                           Funkcija: predsjednik Gospodarske komore ruralnog područja pokrajine Damask
                           Rodbina/poslovni suradnici/subjekti ili partneri/veze:
                           Larosa Furniture/Furnishing, Jasmine Fields Company Ltd., Muruj Cham (Murooj al-Cham) Investment and Tourism Group, Adam and Investment LLC, Universal Market Company LLC, rizničar udruženja sirijskih gospodarskih komora

                           Vodeća poslovna osoba koja djeluje u Siriji i koja ostvaruje korist od režima te ga podupire. Vlasnik više poduzeća i holding društava s udjelima i aktivnostima u različitim gospodarskim sektorima kao što su nekretnine, luksuzno hotelijerstvo i trgovački centri. Waseem Al-Kattan brzo se uzdigao kao vodeća poslovna osoba uvođenjem poreza na robu koja je bila prokrijumčarena u istočnu Ghoutu pod opsadom te trenutačno sudjeluje u agresivnim oblicima klijentelizma u korist režima. Waseem Al-Kattan zbog svoje bliske povezanosti s režimom ostvaruje financijsku korist iz povlaštenog pristupa javnim natječajima te dozvolama i ugovorima koje dodjeljuju vladine agencije.

                           17.2.2020.

                           291.

                           Amer FOZ
                           (također poznat kao عامر فوز)

                           Spol: muški
                           Datum rođenja: 11. 3. 1976.
                           Državljanstvo: sirijsko
                           Broj putovnice: 06010274747
                           Funkcija: glavni direktor društva ASM International General Trading LLC (ASM International Trading)
                           Rodbina/poslovni suradnici/subjekti ili partneri/veze: Samer Foz - uvršten na popis EU-a, Aman Holding (Aman Damascus Joint Stock Company) - uvršten na popis EU-a, ASM International General Trading LLC (ASM International Trading)

                           Vodeća poslovna osoba s osobnim i obiteljskim poslovnim interesima i aktivnostima u više sektora sirijskog gospodarstva, među ostalim putem društva Aman Holding (ranije poznato kao Aman Group). Putem društva Aman Holding ostvaruje financijsku korist od pristupa poslovnim mogućnostima i podupire Assadov režim, uključujući putem sudjelovanja u izgradnji kompleksa Marota City koji ima potporu režima. Od 2012. ujedno je i glavni direktor društva ASM International Trading LLC.
                           Povezan je i sa svojim bratom Samerom Fozom, kojeg je EU uvrstio na popis u siječnju 2019. kao vodeću poslovnu osobu koja djeluje u Siriji i koja podupire režim ili ostvaruje korist od njega.

                           17.2.2020.

                           292.

                           Saqr RUSTOM
                           (također poznat kao Saqr, Saqer; As’ad, Asaad, Asad; Al-Rustom, Al-Rostom; - صقر رستم, صقر أسعد الرستم)

                           Spol: muški
                           Državljanstvo: sirijsko
                           Funkcija: voditelj nacionalnih obrambenih snaga u Homsu.
                           Rodbina/poslovni suradnici/subjekti ili partneri/veze: Damas Real Estate Development and Investment LLC.

                           Voditelj lokalnog ogranka Nacionalnih obrambenih snaga u Homsu (paravojnih postrojbi režima - Shabiha). Odgovoran za sudjelovanje tog ogranka u brutalnoj represiji civilnog stanovništva u Siriji. Posredstvom svojih paravojnih postrojbi Saqr Rustom odgovoran je za brojne sheme ratnog profiterstva te stoga ostvaruje korist od sirijskog režima i podupire ga. Povezan s osobom koja je uvrštena na popis, njegovim ujakom Bassamom Hassanom, s kojim je osnovao Damas Real Estate Development and Investment LLC s ciljem ulaganja u projekte povezane s nekretninama.

                           17.2.2020.

                           293.

                           Abdelkader SABRA
                           (također poznat kao Abdelkader, Abd el Kader, Abd al Kader, Abdul Kader Abd al Qadr, Abdul Qadr; Sabra, Sabrah - عبد القادر صبرا; عبد القادر صبره)

                           Spol: muški
                           Datum rođenja: 14.9.1955.
                           Državljanstvo: sirijsko, libanonsko
                           Funkcija: vlasnik društva Sabra Maritime Agency, voditelj Sirijsko-turske poduzetničke komore, osnivački partner društva Phoenicia Tourism Company, predsjednik Komore za pomorsku plovidbu u Siriji
                           Rodbina/poslovni suradnici/subjekti ili partneri/veze:
                           Phoenicia Tourism Company (شركة فينيقيا للسياحة), Sabra Maritime Agency (كالة صبره البحرية)

                           Vodeća poslovna osoba koja djeluje u Siriji i ima raznovrsne gospodarske interese, posebice u pomorskom i turističkom sektoru. Kao jedan od glavnih brodarskih magnata i bliski poslovni suradnik Ramija Makhloufa (pobornika režima i bratića Bashara al-Assada), Abdelkader Sabra pruža financijsku i gospodarsku potporu sirijskom režimu, među ostalim putem offshore društava. Abdelkader Sabra ujedno ostvaruje korist od svojih veza s režimom zahvaljujući kojima je proširio svoje aktivnosti u sektoru nekretnina. Umiješan je i u pranje novca i komercijalne aktivnosti kojima se podupiru sirijski režim i suradnici tog režima.

                           17.2.2020.

                           294.

                           Khodr Ali TAHER
                           (također poznat kao خضر علي طاه)

                           Spol: muški
                           Datum rođenja: 1976
                           Državljanstvo: sirijsko
                           Funkcija: direktor i vlasnik društva Ella Media Services, osnivački partner društava Castle Security and Protection i Jasmine Contracting Company, predsjednik i osnivački partner društva Syrian Hotel Management Company, upravitelj i vlasnik društva Ematel
                           Rodbina/poslovni suradnici/subjekti ili partneri/veze:
                           Citadel for Protection, Guard and Security Services (Castle Security and protection), Ematel LLC (Ematel Communications), Syrian Hotel Management Company, Jasmine Contracting Company

                           Vodeća poslovna osoba koja djeluje u raznim sektorima sirijskog gospodarstva, među ostalim u sektoru privatne zaštite, maloprodaje mobilnih telefona, hotelijerstva, usluga oglašavanja i tuzemnog prijenosa novca.
                           Podupire režim i ostvaruje korist od njega putem suradnje u okviru svojih poslovnih aktivnosti te umiješanošću u krijumčarenje i profiterstvo. Khodr Ali Taher vlasnik je niza društava te je ujedno suosnivao druga društva. Njegovo sudjelovanje u poslovnim aktivnostima s režimom uključuje ulazak u zajednički pothvat s društvom Syrian Transport and Tourism Company koje je u dvotrećinskom vlasništvu Ministarstva turizma.

                           17.2.2020.

                           295.

                           Adel Anwar AL-OLABI
                           (također poznat kao Adel Anouar el-Oulabi, Adil Anwar al-Olabi, عادل أنور العلبي)

                           Spol: muški
                           Datum rođenja: 1976.
                           Državljanstvo: sirijsko
                           Funkcija: potpredsjednik društva Damascus Cham Holding Company (DCHC), guverner Damaska

                           Vodeća poslovna osoba koja ostvaruje korist od režima te ga podupire. Potpredsjednik društva Damascus Cham Holding Company (DCHC) koje je investicijski ogranak guvernorata Damask za upravljanje nekretninama tog guvernorata i provedbu projekta Marota City.
                           Adel Anwar Al-Olabi ujedno je guverner Damaska, a na tu dužnost imenovao ga je Bashar Al-Assad u studenome 2018. Kao guverner Damaska i potpredsjednik DCHC-a odgovoran je za nastojanja da se u Damasku, osobito u okviru projekta Marota City, provedu režimske politike iskorištavanja izvlaštenih zemljišta (uključujući Dekret br. 66 i Zakon br. 10).”.

                           17.2.2020.”

               2.
               Sljedeći subjekti dodaju se na popis naveden u odjeljku B. (Subjekti) u Prilogu II. Uredbi (EU) br. 36/2012:

                           Naziv

                           Podaci o identitetu

                           Razlozi

                           Datum uvrštavanja na popis

                           „77.

                           Al Qatarji Company
                           (također poznato kao Qatarji International Group, Al-Sham and Al-Darwish Company, Khatirji / Katarji / Katerji Group, مجموعة/شركة قاطرخي)

                           Vrsta subjekta: privatno poduzeće
                           Poslovni sektor: uvoz/izvoz, kamionski prijevoz, opskrba naftom i robom
                           Ime i prezime direktora/uprava: Hussam AL-QATIRJI, glavni izvršni direktor (uvršten na popis EU-a)
                           Krajnji stvarni vlasnik: Hussam AL-QATIRJI (uvršten na popis EU-a)
                           Adresa sjedišta: Mazzah, Damask, Sirija
                           Rodbina/poslovni suradnici/subjekti ili partneri/veze:
                           Arvada/Arfada Petroleum Company JSC

                           Istaknuto poduzeće koje posluje u različitim sektorima sirijskog gospodarstva. Olakšavanjem trgovine gorivom, oružjem i streljivom između režima i različitih aktera, uključujući ISIS (Daiš), pod izlikom uvoza i izvoza prehrambenih proizvoda, podupiranjem paravojnih postrojbi koje se bore na strani režima i iskorištavanjem svojih veza s režimom kako bi proširilo svoju komercijalnu aktivnost, Al Qatarji Company - na čelu čijeg upravnog odbora je Hossam Qatarji, član Narodne skupštine Sirije - podupire sirijski režim i ostvaruje korist od njega.

                           17.2.2020.

                           78.

                           Damascus Cham Holding Company
                           (također poznato kao Damascus Cham Private Joint Stock Company; القابضة الشام دمشق)

                           Vrsta subjekta: javno društvo privatnog prava
                           Poslovni sektor: razvoj nekretnina
                           Ime i prezime direktora/uprava:
                           Adel Anwar AL-OLABI, potpredsjednik upravnog odbora i guverner Damaska (uvršten na popis EU-a)
                           Krajnji stvarni vlasnik: guvernorat Damaska
                           Rodbina/poslovni suradnici/subjekti ili partneri/veze:
                           Rami Makhlouf (uvršten na popis EU-a), Samer Foz (uvršten na popis EU-a), Mazen Tarazi (uvršten na popis EU-a),
                           Talas Group, u vlasništvu poduzetnika Anasa Talasa (uvršten na popis EU-a), Exceed Development and Investment Company, u vlasništvu privatnih ulagatelja Hayana Mohammada Nazema Qaddoura i Maena Rizka Allaha Haykala (obojica uvrštena na popis EU-a), Khaled Al-Zubaidi i Nader Qalei (obojica uvrštena na popis EU-a)

                           Poduzeće Damascus Cham Holding Company osnovao je režim kao investicijski ogranak guvernorata Damaska za potrebe upravljanja nekretninama tog guvernorata i provedbe projekta Marota City, odnosno projekta luksuznih nekretnina koje se grade na zemljištu izvlaštenom posebice na temelju Dekreta br. 66 i Zakona br. 10.
                           Upravljanjem provedbom projekta Marota City poduzeće Damascus Cham Holding (čiji podpredsjednik je guverner Damaska) podupire sirijski režim i ostvaruje korist od tog režima te pruža povlastice poslovnim osobama u bliskoj vezi s režimom koje su s tim subjektom sklopile unosne poslove u okviru javno-privatnih partnerstava.

                           17.2.2020.”


title: Provedbena uredba Komisije (EU) 2020/218 оd 17. veljače 2020. o 309. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  18.2.2020

                  HR

                  Službeni list Europske unije

                  L 44/15

         PROVEDBENA UREDBA KOMISIJE (EU) 2020/218
         оd 17. veljače 2020.
         o 309. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 20. lipnja 2017. izmijeniti dva unosa na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 139, 29.5.2002., str. 9.

                  PRILOG

            Podaci za utvrđivanje identiteta u sljedećim unosima pod naslovom „Fizičke osobe” u Prilogu I. Uredbi (EZ) br. 881/2002 mijenjaju se kako slijedi:

                        1.

                        „Abdul Haq (lažna imena (a) Maimaitiming Maimaiti, (b) Abdul Heq, (c) Abuduhake, (d) Abdulheq Jundullah, (e) 'Abd Al- Haq, (f) Memetiming Memeti, (g) Memetiming Aximu, (h) Memetiming Qekeman, (i) Maiumaitimin Maimaiti, (j) Abdul Saimaiti, (k) Muhammad Ahmed Khaliq, (l) Maimaiti Iman, (m) Muhelisi, (n) Qerman, (o) Saifuding). Datum rođenja: 10.10.1971. Mjesto rođenja: okrug Chele, područje Khuttan, autonomna regija Xinjiang Uighur, Kina. Državljanstvo: kinesko. Nacionalni identifikacijski broj: 653225197110100533 (kineska osobna iskaznica). Ostali podaci: (a) lociran u Pakistanu u travnju 2009.; (b) navodno preminuo u Pakistanu u veljači 2010. Datum uvrštenja u skladu s člankom 2.a stavkom 4. točkom (b): 15.4.2009.”
                        zamjenjuje se sljedećim:
                        „Abdul Haq (lažna imena (a) Maimaitiming Maimaiti, (b) Abdul Heq, (c) Abudu Hake, (d) Abdul Heq Jundullah, (e) 'Abd Al-Haq, (f) Memetiming Memeti, (g) Memetiming Aximu, (h) Memetiming Qekeman, (i) Maiumaitimin Maimaiti, (j) Abdul Saimaiti, (k) Muhammad Ahmed Khaliq, (l) Maimaiti Iman, (m) Muhelisi, (n) Qerman, (o) Saifuding). Datum rođenja: 10.10.1971. Mjesto rođenja: područje Hetian, autonomna regija Xinjiang Uighur, Kina. Državljanstvo: kinesko. Nacionalni identifikacijski broj: 653225197110100533 (broj kineske nacionalne osobne iskaznice). Ostali podaci: (a) Glavni vođa i zapovjednik pokreta Eastern Turkistan Islamic Movement. Sudjelovao u prikupljanju sredstava i novačenju ljudstva za tu organizaciju, (b) lociran u Afganistanu u srpnju 2016., (c) prethodno lociran u Pakistanu u travnju 2009. Datum uvrštenja u skladu s člankom 7.d stavkom 2. točkom (i): 15.4.2009.”

                        2.

                        „Abu Bakr Al-Jaziri (lažno ime Yasir Al-Jazari). Državljanstvo: (a) alžirsko, (b) palestinsko. Ostali podaci: (a) financijski rukovoditelj odbora Afghan Support Committee (ASC), (b) pomagač i stručnjak za veze Al-Qaide, (c) vjeruje se da se nalazi u Alžiru od travnja 2010. Datum uvrštenja u skladu s člankom 2.a stavkom 4. točkom (b): 11.1.2002.”
                        zamjenjuje se sljedećim:
                        „Boubekeur Boulghiti (lažna imena (a) Boubakeur Boulghit, (b) Abu Bakr al-Jaziri, (c) Abou Bakr Al Djazairi, (d) Abou Yasser El Djazairi, (e) Yasir Al-Jazari, (f) Abou Yasser Al-Jaziri). Datum rođenja: 13.2.1970. Mjesto rođenja: Rouiba, Alžir, Alžir. Državljanstvo: (a) alžirsko, (b) palestinsko. Ostali podaci: (a) financijski rukovoditelj odbora Afghan Support Committee (ASC), (b) pomagač i stručnjak za veze Al-Qaide, (c) vjeruje se da se nalazi u Alžiru od travnja 2010., (d) sin Mohameda i Fatme Aribi. Datum uvrštenja u skladu s člankom 7.d stavkom 2. točkom (i): 11.1.2002.”


title: Provedbena uredba Komisije (EU) 2020/219 оd 17. veljače 2020. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve

text:
                  18.2.2020

                  HR

                  Službeni list Europske unije

                  L 44/17

         PROVEDBENA UREDBA KOMISIJE (EU) 2020/219
         оd 17. veljače 2020.
         o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. točku (b),
         budući da:

                     (1)

                     Prilogom II. Odluci Vijeća 2011/101/ZVSP (2) utvrđuju se fizičke i pravne osobe na koje se primjenjuju ograničenja kako je predviđeno člankom 5. te odluke.

                     (2)

                     Uredbom (EZ) br. 314/2004 provodi se ta odluka u mjeri u kojoj je potrebno djelovanje na razini Unije. Konkretno, u Prilogu III. Uredbi (EZ) br. 314/2004 navode se osobe i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (3)

                     Vijeće je 17. veljače 2020. odlučilo ukloniti unos za jednu preminulu osobu iz Priloga II. Odluci Vijeća 2011/101/ZVSP.

                     (4)

                     Prilog III. Uredbi (EZ) br. 314/2004 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi Vijeća (EEZ) br. 314/2004 zamjenjuje se Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 55, 24.2.2004., str. 1.

            (2)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

            PRILOG

                     „PRILOG III.
                     Popis osoba i subjekata iz članka 6.
                     I.   Osobe

                                 Prezime i ime (i svi pseudonimi)

                                 Identifikacijski podaci

                                 Razlozi za uvrštavanje na popis

                                             2.

                                             Mugabe, Grace

                                 Rođena 23.7.1965.
                                 Broj putovnice: AD001159
                                 Broj osobne iskaznice: 63-646650Q70

                                 Bivša tajnica ženske lige stranke ZANU-PF (Afrička nacionalna unija Zimbabvea – Domoljubna fronta), uključena u aktivnosti koje ozbiljno ugrožavaju demokraciju, poštovanje ljudskih prava i vladavinu prava. Preuzela je posjed Iron Mask 2002.; navodno nezakonito ostvaruje veliku dobit od rudarenja dijamanata.

                                             5.

                                             Chiwenga, Constantine

                                 Zapovjednik obrambenih snaga Zimbabvea, general (bivši vojni zapovjednik, general-pukovnik)
                                 Rođen 25.8.1956.
                                 Broj putovnice: AD000263
                                 Broj osobne iskaznice: 63-327568M80

                                 Član zajedničkog operativnog zapovjedništva i sudionik u kreiranju i provedbi represivne državne politike. Koristio je vojne snage za preuzimanje poljoprivrednih gospodarstava. Tijekom izbora 2008. bio je najodgovorniji za nasilje u drugom krugu predsjedničkih izbora.

                                             6.

                                             Shiri, Perence (poznat kao Bigboy) Samson Chikerema

                                 General-potpukovnik vojnog zrakoplovstva
                                 Rođen 1.11.1955.
                                 Broj osobne iskaznice: 29-098876M18

                                 Viši vojni časnik i član zajedničkog operativnog zapovjedništva stranke ZANU-PF te sudionik u kreiranju i provedbi represivne državne politike. Sudionik u političkom nasilju, među ostalim i tijekom izbora 2008. u pokrajini Mashonaland West u teritorijalnoj jedinici Chiadzwa.

                                             7.

                                             Sibanda, Phillip Valerio (poznat kao Valentine)

                                 Zapovjednik narodne armije Zimbabvea, general-potpukovnik
                                 Rođen 25.8.1956. ili 24.12.1954.
                                 Broj osobne iskaznice: 63-357671H26

                                 Viši vojni dužnosnik povezan s vladom i sudionik u kreiranju i provedbi represivne državne politike.

                           II.   Subjekti

                                 Ime

                                 Identifikacijski podaci

                                 Razlozi za uvrštavanje na popis

                                 Zimbabve Defence Industries

                                 10th floor, Trustee House, 55 Samora Machel Avenue, PO Box 6597, Harare, Zimbabve.

                                 Gospodarski subjekt povezan s ministarstvom obrane i vladinom frakcijom stranke ZANU-PF.

               ”


title: Provedbena Uredba Komisije (EU) 2020/221 оd 14. veljače 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Saucisse de Morteau”/„Jésus de Morteau” (ZOZP)

text:
                  19.2.2020

                  HR

                  Službeni list Europske unije

                  L 46/1

         PROVEDBENA UREDBA KOMISIJE (EU) 2020/221
         оd 14. veljače 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Saucisse de Morteau”/„Jésus de Morteau” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku zemljopisnog podrijetla „Saucisse de Morteau”/„Jésus de Morteau”, registriranu u skladu s Uredbom Komisije (EU) br. 751/2010 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Saucisse de Morteau”/„Jésus de Morteau” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EU) br. 751/2010 od 20. kolovoza 2010. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Saucisse de Morteau ili Jésus de Morteau (ZOZP)] (SL L 220, 21.8.2010., str. 57.).

            (3)  SL C 344, 11.10.2019., str. 11.


title: Provedbena Uredba Komisije (EU) 2020/228 оd 19. veljače 2020. o odobravanju eritrozina kao dodatka hrani za pse i mačke (Tekst značajan za EGP)

text:
                  20.2.2020

                  HR

                  Službeni list Europske unije

                  L 47/1

         PROVEDBENA UREDBA KOMISIJE (EU) 2020/228
         оd 19. veljače 2020.
         o odobravanju eritrozina kao dodatka hrani za pse i mačke
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     Eritrozin je odobren bez vremenskog ograničenja u skladu s Direktivom 70/524/EEZ kao dodatak hrani za ukrasne ribe koji pripada skupini „bojila, uključujući pigmente” pod naslovom „ostala bojila”. Odobren je bez vremenskog ograničenja i kao dodatak hrani za pse i mačke koji pripada skupini „bojila, uključujući pigmente” pod naslovom „bojila dopuštena za bojenje hrane u skladu s pravilima Zajednice”. Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

                     (3)

                     U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu eritrozina kao dodatka hrani za ukrasne ribe, pse i mačke. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci” i funkcionalnu skupinu „bojila”. U skladu s člankom 7. Uredbe (EZ) br. 1831/2003, podnositelj zahtjeva zatražio je i odobravanje eritrozina kao dodatka hrani za životinje za novo korištenje kod gmazova i njegovo razvrstavanje u kategoriju dodataka „osjetilni dodaci” i funkcionalnu skupinu „bojila”. Podnositelj zahtjeva nedavno je povukao zahtjev za ukrasne ribe i gmazove. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojim je mišljenjima od 16. studenoga 2011. (3), 8. rujna 2015. (4) i 3. travnja 2019. (5) zaključila da eritrozin u predloženim uvjetima uporabe nema štetan učinak na zdravlje životinja. Zaključila je i da se eritrozinu pripisuju dermatološke reakcije, uključujući fotoosjetljivost, eritrodermiju i deskvamaciju, te da se izloženost donjeg dišnog sustava smatra opasnim za korisnika dodatka. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. U skladu s Uredbom Komisije (EZ) br. 429/2008 (6), u fazi I. procjene rizika za okoliš utvrđeno je da se eritrozin, kao dodatak namijenjen životinjama koje se ne koriste za proizvodnju hrane, može izuzeti od daljnje procjene zbog male vjerojatnosti da će znatno utjecati na okoliš, s obzirom na to da Agencija u prethodno navedenim mišljenjima nije utvrdila znanstveno utemeljene razloge za zabrinutost. Agencija je nadalje zaključila da je predmetna tvar djelotvorna kao tvar za dodavanje boje hrani za životinje te da povoljno utječe na boju ukrasnih riba. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena eritrozina pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetnu tvar bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „bojila”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Prijelazne mjere

               1.   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 11. rujna 2020. u skladu s pravilima primjenjivima prije 11. ožujka 2020., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvar navedenu u Prilogu, a koji su proizvedeni i označeni prije 11. ožujka 2022. u skladu s pravilima primjenjivima prije 11. ožujka 2020., mogu se nastaviti stavljati na tržište i upotrebljavati dok se ne potroše postojeće zalihe.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  EFSA Journal 2011.; 9(12):2447.

            (4)  EFSA Journal 2015.; 13(9):4233.

            (5)  EFSA Journal 2019.; 17(5):5699.

            (6)  Uredba Komisije (EZ) br. 429/2008 od 25. travnja 2008. o detaljnim pravilima za provedbu Uredbe (EZ) br. 1831/2003 Europskog parlamenta i Vijeća u pogledu pripreme i podnošenja zahtjeva te procjene i odobravanja dodataka hrani za životinje (SL L 133, 22.5.2008., str. 1.).

            PRILOG

                        Identifikacijski broj dodatka

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: bojila. i. tvari koje povećavaju ili obnavljaju boju u hrani za životinje

                        2a127

                        Eritrozin

                           Sastav dodatka:

                        Eritrozin se opisuje kao natrijeva sol (glavni sastojak).
                        Kruti oblik

                        Psi
                        Mačke

                        –
                        –

                        –
                        –

                        16
                        13

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.

                        11.3.2030.

                           Karakteristike aktivne tvari kao natrijeve soli:

                        Eritrozin se većinom sastoji od dinatrijeva 2-(2,4,5,7-tetrajodo-3-oksido-6-oksoksanten-9-il)-benzoat monohidrata i bojila sličnih glavnom bojilu, uz vodu, natrijev klorid i/ili natrijev sulfat kao glavne neobojene sastojke.
                        Dopuštene su i kalcijeve i kalijeve soli.
                        Kemijska formula: C20H6I4Na2O5·H2O
                        CAS broj: 16423-68-0
                        Kruti oblik proizveden kemijskom sintezom.
                        Kriteriji čistoće

                                    —

                                    Ukupno bojila, izražena kao bezvodna natrijeva sol ≥ 87 % (analiza)

                                    —

                                    Anorganski jodidi ≤ 0,1 % (izraženi kao natrijev jodid)

                                    —

                                    Tvari netopljive u vodi ≤ 0,2 %

                                    —

                                    Bojila slična glavnom bojilu (osim fluoresceina) ≤ 4,0 %

                                    —

                                    Fluorescein ≤ 20 mg/kg

                                    —

                                    Organski spojevi osim bojila:

                                                —

                                                Tri-jodorezorcinol ≤ 0,2 %

                                                —

                                                2-(2,4-dihidroksi-3,5-dijodobenzoil) benzojeva kiselina ≤ 0,2 %

                                                —

                                                Eterski ekstrakt iz otopine s pH od 7 do 8 ≤ 0,2 %

                           Analitička metoda
                            (1)

                        Za kvantifikaciju eritrozina u dodatku hrani za životinje:

                                    —

                                    spektrofotometrija pri 526 nm (Uredba Komisije (EU) br. 231/2012 uz upućivanje na monografiju FAO JECFA br. 1 (sv. 4.))

                              Za kvantifikaciju eritrozina u hrani za životinje:

                                    —

                                    tekućinska kromatografija visoke djelotvornosti s tandemskom spektrometrijom masa (LC-MS/MS)

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena Uredba komisije (EU) 2020/229 оd 19. veljače 2020. o odobrenju L-triptofana kao dodatka hrani za sve životinjske vrste (Tekst značajan za EGP)

text:
                  20.2.2020

                  HR

                  Službeni list Europske unije

                  L 47/5

         PROVEDBENA UREDBA KOMISIJE (EU) 2020/229
         оd 19. veljače 2020.
         o odobrenju L-triptofana kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podneseni su zahtjevi za odobrenje L-triptofana dobivenog od bakterije Escherichia coli KCCM 80135, Escherichia coli KCCM 80152, Escherichia coli CGMCC 7.248 ili Corynebacterium glutamicum KCCM 80176. Uz te su zahtjeve priloženi podaci i dokumenti propisani člankom 7. stavkom 3. te uredbe.

                     (3)

                     Zahtjevi se odnose na odobravanje L-triptofana dobivenog od bakterije Escherichia coli KCCM 80135, Escherichia coli KCCM 80152, Escherichia coli CGMCC 7.248 ili Corynebacterium glutamicum KCCM 80176 kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.

                     (4)

                     Europska agencija za sigurnost hrane („Agencija”) u svojim je mišljenjima od 22. siječnja 2019. (2), 2. travnja 2019. (3), 3. travnja 2019. (4) i 16. svibnja 2019. (5) zaključila da, u predloženim uvjetima uporabe, L-triptofan dobiven od bakterija Escherichia coli KCCM 80135, Escherichia coli KCCM 80152, Escherichia coli CGMCC 7.248 ili Corynebacterium glutamicum KCCM 80176 nema štetan učinak na zdravlje nepreživača, sigurnost potrošača ni na okoliš. Da bi bio siguran za preživače, L-triptofan bi trebalo zaštititi od razgradnje u buragu. Agencija je ustanovila da zbog razine endotoksina u L-triptofanu dobivenom od bakterija Escherichia coli KCCM 80152 i Escherichia coli CGMCC 7.248 postoji rizik za korisnike dodatka pri udisanju. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija smatra da je L-triptofan dobiven od bakterije Escherichia coli KCCM 80135, Escherichia coli KCCM 80152, Escherichia coli CGMCC 7.248 ili Corynebacterium glutamicum KCCM 80176 djelotvoran izvor esencijalne aminokiseline triptofana za nepreživače; da bi L-triptofan kao dodatak bio u potpunosti djelotvoran za preživače, trebalo bi ga zaštititi od razgradnje u buragu. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena L-triptofana dobivenog od bakterije Escherichia coli KCCM 80135, Escherichia coli KCCM 80152, Escherichia coli CGMCC 7.248 ili Corynebacterium glutamicum KCCM 80176 pokazuje da su ispunjeni uvjeti za odobravanje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu te tvari kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2019.;17(2):5601.

            (3)  EFSA Journal 2019.;17(5):5694.

            (4)  EFSA Journal 2019.;17(5):5695.

            (5)  EFSA Journal 2019.;17(6):5729.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg/kg potpune krmne smjese s udjelom vlage od 12 %

                           Kategorija nutritivnih dodataka. Funkcionalna skupina: aminokiseline, njihove soli i analogne tvari.

                        3c441

                        –

                        L-triptofan

                           Sastav dodatka:

                        prašak s najmanje 98 % L-triptofana (na osnovi suhe tvari).
                        Najveća dopuštena količina 10 mg/kg 1,1′-etiliden-bis-L-triptofana (EBT).

                        Sve vrste

                        –

                        –

                        –

                                    1.

                                    L-triptofan može se staviti na tržište i upotrebljavati kao dodatak u obliku pripravka.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika od udisanja ili doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                                    3.

                                    Količina endotoksina u dodatku i njegov potencijal pulverizacije moraju biti takvi da najveća moguća izloženost endotoksinima ne prelazi 1600 IU endotoksina/m3 zraka  (2).

                                    4.

                                    L-triptofan može se upotrebljavati u vodi za piće.

                                    5.

                                    Za preživače L-triptofan treba zaštititi od razgradnje u buragu.

                                    6.

                                    Na oznakama na dodatku navodi se sadržaj vlage.

                                    7.

                                    Na oznakama na dodatku i premiksima navodi se sljedeće:
                                    „Pri dodavanju L-triptofana, osobito ako se daje u vodi za piće, treba voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                        11.3.2030

                           Karakteristike aktivne tvari:

                        L-triptofan dobiven fermentacijom s pomoću bakterije Escherichia coli KCCM 80135 ili

                           Escherichia coli KCCM 80152 ili

                           Escherichia coli CGMCC 7.248 ili

                           Corynebacterium glutamicum KCCM 80176.
                        Kemijska formula: C11H12N2O2

                        CAS br.: 73-22-3

                           Analitičke metode
                            (1):
                        Za utvrđivanje L-triptofana u dodatku hrani za životinje:

                                    —

                                    Food Chemical Codex, „Monografija o L-triptofanu”.

                              Za određivanje triptofana u dodatku hrani za životinje i premiksima:

                                    —

                                    Tekućinska kromatografija visoke djelotvornosti s detektorom fluorescencije (HPLC-FLD) – EN ISO 13904

                              Za određivanje triptofana u krmnoj smjesi i krmivima:

                                    —

                                    Tekućinska kromatografija visoke djelotvornosti s detektorom fluorescencije (HPLC-FLD) – Uredba Komisije (EZ) br. 152/2009 (Prilog III., G)

                              Za određivanje triptofana u vodi:

                                    —

                                    Tekućinska kromatografija visoke djelotvornosti s detektorom fluorescencije (HPLC-FLD).

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports

               (2)  Izloženost je izračunata na temelju razine endotoksina i potencijala pulverizacije dodatka u skladu s metodom koju upotrebljava EFSA (EFSA Journal 2017.;15(3):4705); analitička metoda: Europska farmakopeja 2.6.14. (bakterijski endotoksini).


title: Provedbena uredba Komisije (EU) 2020/230 оd 19. veljače 2020. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom (EU) 2015/83 na uvoz mononatrijeva glutamata podrijetlom iz Narodne Republike Kine, te o uvjetovanju takvog uvoza evidentiranjem

text:
                  20.2.2020

                  HR

                  Službeni list Europske unije

                  L 47/9

         PROVEDBENA UREDBA KOMISIJE (EU) 2020/230
         оd 19. veljače 2020.
         o pokretanju ispitnog postupka o mogućem izbjegavanju antidampinških mjera uvedenih Provedbenom uredbom (EU) 2015/83 na uvoz mononatrijeva glutamata podrijetlom iz Narodne Republike Kine, te o uvjetovanju takvog uvoza evidentiranjem
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 13. stavak 3. i članak 14. stavak 5.,
         nakon obavješćivanja država članica,
         budući da:

            A.   ZAHTJEV

                     (1)

                     Europska komisija zaprimila je, na temelju članka 13. stavka 3. i članka 14. stavka 5. Uredbe (EU) 2016/1036 („osnovna uredba”), zahtjev za ispitivanje mogućeg izbjegavanja antidampinških mjera uvedenih na uvoz mononatrijeva glutamata podrijetlom iz Narodne Republike Kine te uvjetovanje takvog uvoza evidentiranjem.

            B.   PROIZVOD

                     (2)

                     Proizvod na koji se odnosi moguće izbjegavanje mjera jest mononatrijev glutamat („MSG”). Trenutačno je razvrstan u oznaku KN ex 2922 42 00 (oznaka TARIC 2922420010) i podrijetlom je iz Narodne Republike Kine („predmetni proizvod”). Predmetni proizvod podliježe antidampinškim mjerama.

                     (3)

                     Proizvod iz ispitnog postupka zbog mogućeg izbjegavanja mjera isti je kao proizvod definiran u prethodnoj uvodnoj izjavi, ali u mješavini ili otopini sa sadržajem 50 % ili više suhe mase mononatrijeva glutamata. Proizvodi s kojima se MSG može miješati su na primjer soli, šećeri, škrobovi, maltodekstrini ili različiti začini. Proizvod iz ispitnog postupka u trenutku stupanja na snagu Provedbene uredbe Komisije (EU) 2015/83 (2) bio je razvrstane u oznake KN ex 2103 90 90, ex 2104 10 00, ex 2104 20 00, ex 3824 90 92, ex 3824 90 93 i ex 3824 90 96 (oznake TARIC ex ex2103909010, ex ex2103909080, ex ex2104100010, ex ex2104100090, ex ex3824909299, ex ex3824909390 i ex ex3824909699. Za ex 2104 20 00 („mješavine mononatrijeva glutamata”) nije bilo posebne oznake TARIC.

            C.   POSTOJEĆE MJERE

                     (4)

                     Mjere koje su trenutačno na snazi i koje se možda izbjegavaju jesu konačna antidampinška pristojba uvedena Provedbenom uredbom (EU) 2015/83 od 21. siječnja 2015. („postojeće mjere”).

            D.   OBRAZLOŽENJE

                     (5)

                     Podnositelj zahtjeva dostavio je dostatne dokaze o tome da se postojeće antidampinške mjere na uvoz predmetnog proizvoda izbjegavaju neznatnim izmjenama predmetnog proizvoda.

                     (6)

                     Konkretno, statistički podaci o izvozu (Comext i IHS Global) pokazuju da je nakon uvođenja konačne antidampinške pristojbe na predmetni proizvod uvedene Provedbenom uredbom (EU) 2015/83 došlo do znatne promjene u strukturi trgovine povezane s izvozom iz Narodne Republike Kine u Uniju. Čini se da za tu promjenu nema opravdanog razloga ili gospodarskog opravdanja osim uvođenja pristojbe.

                     (7)

                     Osim toga, dokazi upućuju na činjenicu da ta promjena proizlazi iz uvoza neznatno izmijenjenog predmetnog proizvoda. Predmetni proizvod izmijenjen je dodavanjem malih količina NaCl-a (kuhinjske soli), koja neznatno mijenja predmetni proizvod bez mijenjanja njegovih temeljnih karakteristika. Dokazi pokazuju da za tu praksu, postupak ili djelovanje nema opravdanog razloga ili gospodarskog opravdanja osim uvođenja te pristojbe.

                     (8)

                     Nadalje, podnositelj zahtjeva dostavio je dostatne dokaze o tome da su korektivni učinci postojećih antidampinških mjera na predmetni proizvod umanjeni, i u pogledu količine i u pogledu cijene. Čini se da su uvoz predmetnog proizvoda zamijenile znatne količine uvoza proizvoda iz ispitnog postupka. Osim toga, postoje dostatni dokazi da se uvoz proizvoda iz ispitnog postupka obavlja po cijenama koje su niže od neštetne cijene utvrđene u ispitnom postupku koji je doveo do postojećih mjera.

                     (9)

                     Naposljetku, podnositelj zahtjeva dostavio je dostatne dokaze o tome da su cijene proizvoda iz ispitnog postupka dampinške u odnosu na prethodno utvrđenu uobičajenu vrijednost.

                     (10)

                     Ako se tijekom ispitnog postupka otkriju prakse izbjegavanja mjera obuhvaćene člankom 13. osnovne uredbe, uz one opisane u uvodnoj izjavi 7., i one mogu postati predmetom ispitnog postupka.

            E.   POSTUPAK

                     (11)

                     S obzirom na prethodno navedeno Komisija je zaključila da postoje dostatni dokazi koji opravdavaju pokretanje ispitnog postupka na temelju članka 13. stavka 3. osnovne uredbe i da se uvoz proizvodâ iz ispitnog postupka uvjetuje evidentiranjem u skladu s člankom 14. stavkom 5. osnovne uredbe.

                     (12)

                     Kako bi se prikupile potrebne informacije za ovaj ispitni postupak, sve zainteresirane strane trebale bi se odmah javiti Komisiji, a najkasnije do roka utvrđenog u članku 3. stavku 2. ove Uredbe. Rok utvrđen u članku 3. stavku 2. ove Uredbe primjenjuje se na sve zainteresirane strane. Prema potrebi informacije se mogu tražiti i od industrije Unije.

                     (13)

                     Tijela Narodne Republike Kine bit će obaviještena o pokretanju ispitnog postupka.

            (a)   Upute za sastavljanje podnesaka, slanje ispunjenih upitnika i korespondenciju

                     (14)

                     Informacije dostavljene Komisiji u svrhu ispitnih postupaka trgovinske zaštite ne podliježu autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

                     (15)

                     Svi podnesci, uključujući informacije koje se traže u ovoj Uredbi, ispunjeni upitnici i korespondencija zainteresiranih strana za koje se zahtijeva povjerljivo postupanje, moraju imati oznaku „Limited” (ograničeno) (3). Stranke koje dostavljaju informacije tijekom ovog ispitnog postupka pozivaju se da obrazlože svoj zahtjev za povjerljivo postupanje.

                     (16)

                     Zainteresirane strane koje dostavljaju informacije s oznakom „Limited” dužne su u skladu s člankom 19. stavkom 2. Uredbe (EU) 2016/1036 dostaviti sažetke tih informacija u verziji koja nije povjerljiva s oznakom „For inspection by interested parties” („na uvid zainteresiranim stranama”). Ti sažeci trebali bi biti dovoljno detaljni da se može razumjeti bit informacija koje su dostavljene kao povjerljive.

                     (17)

                     Ako zainteresirana strana koja dostavlja povjerljive informacije ne navede dobar razlog za traženje povjerljivog postupanja ili ne dostavi sažetak u verziji koja nije povjerljiva, u traženom obliku i tražene kvalitete, Komisija te informacije ne mora uzeti u obzir, osim ako se iz odgovarajućih izvora može na zadovoljavajući način dokazati da su te informacije točne.

                     (18)

                     Zainteresirane strane pozivaju se da sve podneske i zahtjeve dostave putem stranice TRON.tdi (https://tron.trade.ec.europa.eu/tron/TDI), uključujući skenirane punomoći i potvrde.
                     Zainteresirane strane trebaju račun za EU Login kako bi mogle pristupiti stranici TRON.tdi. Potpune upute za registraciju i uporabu stranice TRON.tdi dostupne su ovdje: https://webgate.ec.europa.eu/tron/resources/documents/gettingStarted.pdf.
                     Uporabom stranice TRON.tdi ili e-pošte zainteresirane strane izražavaju svoju suglasnost s pravilima koja se primjenjuju na elektroničke podneske, sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskim stranicama Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf
                     Zainteresirane strane moraju navesti svoje ime, adresu, broj telefona i valjanu adresu e-pošte te osigurati da je dostavljena adresa e-pošte ispravna službena adresa e-pošte koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
                     Adresa Komisije za korespondenciju:

                                 European Commission

                                 Directorate-General for Trade

                                 Directorate H

                                 Office: CHAR 04/039

                                 1049 Bruxelles/Brussel

                                 BELGIQUE/BELGIË

                           TRON.tdi: https://tron.trade.ec.europa.eu/tron/TDI
                     Adresa e-pošte: TRADE-R719@ec.europa.eu

            (b)   Prikupljanje informacija i održavanje saslušanja

                     (19)

                     Sve zainteresirane strane, uključujući industriju Unije, uvoznike i sva relevantna udruženja, pozivaju se da iznesu svoja stajališta u pisanom obliku i dostave dokaze kojima ih potkrepljuju, pod uvjetom da to učine u roku predviđenom člankom 3. stavkom 2. Nadalje, Komisija može saslušati zainteresirane stranke pod uvjetom da dostave zahtjev u pisanom obliku i obrazlože posebne razloge zašto ih treba saslušati.

            (c)   Izuzeće od evidentiranja uvoza ili mjera

                     (20)

                     U skladu s člankom 13. stavkom 4. osnovne uredbe, uvoz proizvoda iz ispitnog postupka može se izuzeti od evidentiranja ili mjera ako se uvoz ne smatra izbjegavanjem mjera.

                     (21)

                     Budući da se moguće izbjegavanje mjera odvija izvan Unije, izuzeća se u skladu s člankom 13. stavkom 4. osnovne uredbe mogu odobriti proizvođačima proizvoda iz ispitnog postupka u Narodnoj Republici Kini koji mogu dokazati da ne sudjeluju u praksama izbjegavanja mjera kako je definirano u članku 13. stavcima 1. i 2. osnovne uredbe. Proizvođači koji žele dobiti izuzeće trebali bi se javiti u roku navedenom u članku 3. stavku 1. ove Uredbe. U dokumentaciji koja se daje na uvid zainteresiranim stranama i na internetskim stranicama Glavne uprave za trgovinu https://trade.ec.europa.eu/tdi/case_details.cfm?id=2448, dostupan je upitnik, koji je potrebno dostaviti u roku navedenom u članku 3. stavku 2. ove Uredbe.

                     (22)

                     Produljenje rokova za odgovor na upitnike i drugih rokova navedenih u ovoj Uredbi ili na drugi način predviđenih u posebnoj komunikaciji sa zainteresiranim stranama bit će ograničeno na najviše tri dodatna dana. Rok se tako može produljiti za najviše sedam dana ako stranka koja je podnijela zahtjev može dokazati postojanje izvanrednih okolnosti.

            F.   REGISTRACIJA

                     (23)

                     U skladu s člankom 14. stavkom 5. osnovne uredbe uvodi se obveza evidentiranja uvoza proizvoda iz ispitnog postupka kako bi se osiguralo da se, ako se ispitnim postupkom utvrdi izbjegavanje mjera, mogu naplatiti antidampinške pristojbe u odgovarajućem iznosu od dana uvođenja evidentiranja takvog uvoza.

                     (24)

                     Proširenje mjera na neznatno izmijenjeni proizvod treba podrazumijevati jednaku obvezu kao što je ona utvrđena u okviru postojećih mjera. Ako se može utvrditi da mjere izbjegava izvoznik koji surađuje za kojeg su utvrđene pojedinačne marže, te mjere postaju primjenjive. U suprotnom bi se primjenjivala preostala pristojba.

            G.   ROKOVI

                     (25)

                     U interesu dobrog upravljanja potrebno je navesti rokove u kojima:

                                 —

                                 se zainteresirane strane mogu javiti Komisiji, iznijeti svoja stajališta u pisanom obliku i dostaviti odgovore na upitnik ili bilo koje druge podatke koje treba uzeti u obzir tijekom ispitnog postupka,

                                 —

                                 zainteresirane strane mogu podnijeti pisani zahtjev da ih Komisija sasluša.

                     (26)

                     Treba skrenuti pozornost na činjenicu da je za ostvarivanje postupovnih prava predviđenih osnovnom uredbom potrebno da se zainteresirana strana javi Komisiji u rokovima utvrđenima u članku 3. ove Uredbe.

            H.   NESURADNJA

                     (27)

                     Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih podataka u skladu s člankom 18. osnovne uredbe.

                     (28)

                     Ako se utvrdi da je zainteresirana strana dostavila lažne ili obmanjujuće informacije, te se informacije ne moraju uzeti u obzir i mogu se upotrijebiti raspoloživi podaci u skladu s člankom 18. osnovne uredbe.

                     (29)

                     Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne uredbe, ishod za tu stranu može biti manje povoljan nego što bi bio da je surađivala.

            I.   VREMENSKI OKVIR ISPITNOG POSTUPKA

                     (30)

                     Ispitni postupak zaključuje se u skladu s člankom 13. stavkom 3. osnovne uredbe u roku od devet mjeseci od datuma stupanja na snagu ove Uredbe.

            J.   OBRADA OSOBNIH PODATAKA

                     (31)

                     Osobni podaci prikupljeni u ovom ispitnom postupku obrađuju se u skladu s Uredbom (EU) 2018/1725 Europskog parlamenta i Vijeća o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka (4).

                     (32)

                     Obavijest o zaštiti podataka kojom se pojedinci obavješćuju o obradi osobnih podataka u okviru djelovanja Komisije u području trgovinske zaštite dostupna je na internetskim stranicama Glavne uprave za trgovinu: Http://Ec.europa.eu/trade/policy/accessing-markets/trade-defence/.

            K.   SLUŽBENIK ZA SASLUŠANJE

                     (33)

                     Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje ispituje zahtjeve za pristup dokumentaciji, sporove povezane s povjerljivošću dokumenata, zahtjeve za produljenje rokova i sve druge zahtjeve povezane s pravima na obranu zainteresiranih strana i trećih strana koji se mogu podnijeti tijekom postupka.

                     (34)

                     Službenik za saslušanje može organizirati saslušanja i posredovati između zainteresirane strane i službi Komisije kako bi osigurao da zainteresirana strana u potpunosti ostvaruje svoja prava na obranu.

                     (35)

                     Zahtjevi za saslušanje pred službenikom za saslušanje podnose se u pisanom obliku i trebaju sadržavati razloge za njihovo podnošenje. Službenik za saslušanje ispitat će te razloge. Saslušanja bi se trebala održati samo ako pitanja nisu pravodobno riješena sa službama Komisije.

                     (36)

                     Svi zahtjevi moraju se podnijeti pravovremeno i žurno kako se ne bi ugrozilo uredno odvijanje postupka. U tu svrhu zainteresirane strane trebale bi zatražiti intervenciju službenika za saslušanje u najkraćem roku nakon nastanka događaja koji opravdava takvu intervenciju. U načelu, rokovi navedeni u članku 3. za traženje saslušanja pred službama Komisije primjenjuju se mutatis mutandis na zahtjeve za saslušanje pred službenikom za saslušanje. Ako se zahtjevi za saslušanje ne podnesu u važećem roku, službenik za saslušanje ispitat će i razloge kašnjenja, prirodu postavljenih pitanja i utjecaj tih pitanja na pravo na obranu, vodeći računa o interesu dobrog upravljanja i pravovremenom završetku ispitnog postupka.

                     (37)

                     Dodatne informacije i podatke za kontakt zainteresirane strane mogu pronaći na internetskim stranicama službenika za saslušanje na internetskoj stranici Glavne uprave za trgovinu: http://ec.europa.eu/trade/trade-policy-and-you/contacts/hearing-officer/,

               DONIJELA JE OVU UREDBU:

            Članak 1.
            Pokreće se ispitni postupak u skladu s člankom 13. stavkom 3. Uredbe (EU) 2016/1036 kako bi se utvrdilo izbjegavaju li se uvozom u Uniju mononatrijeva glutamata u mješavini ili otopini sa sadržajem 50 % ili više suhe mase mononatrijeva glutamata, koji je trenutačno razvrstan u oznake KN ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 i ex 3824 99 96 (oznake TARIC 2103909011, 2103909081, 2104100011, 2104100081, 2104200011, 3824999298, 3824999389 i 3824999689), podrijetlom iz Narodne Republike Kine, mjere uvedene Provedbenom uredbom (EU) 2015/83.

            Članak 2.

               1.   Carinska tijela država članica poduzimaju, u skladu s člankom 13. stavkom 3. i člankom 14. stavkom 5. Uredbe (EU) 2016/1036, odgovarajuće mjere radi evidentiranja uvoza iz članka 1. ove Uredbe u Uniju.

               2.   Evidentiranje prestaje devet mjeseci od datuma stupanja na snagu ove Uredbe.

               3.   Komisija može uputiti carinska tijela da prestanu evidentirati uvoz u Uniju proizvoda koje su proizveli izvoznici/proizvođači koji su zatražili izuzeće od evidentiranja i za koje je utvrđeno da ispunjuju uvjete za odobravanje izuzeća.

            Članak 3.

               1.   Zainteresirane strane moraju se javiti Komisiji u roku od 15 dana od datuma stupanja na snagu ove Uredbe.

               2.   Ako zainteresirane strane žele da se njihove izjave uzmu u obzir tijekom ispitnog postupka, moraju se javiti Komisiji, iznijeti svoje stavove u pisanom obliku i dostaviti odgovore na upitnik ili druge informacije u roku od 37 dana od datuma stupanja na snagu ove Uredbe, osim ako je utvrđeno drukčije.

               3.   Zainteresirane strane mogu od Komisije zatražiti saslušanje u istom roku od 37 dana. Zahtjev za saslušanje o pokretanju ispitnog postupka mora se podnijeti u roku od 15 dana od datuma stupanja na snagu ove Uredbe. Svi zahtjevi za saslušanje podnose se u pisanom obliku i moraju sadržavati razloge za podnošenje.

            Članak 4.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  Provedbena uredba Komisije (EU) 2015/83 оd 21. siječnja 2015. o uvođenju konačne antidampinške pristojbe na uvoz mononatrijeva glutamata podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (SL L 15, 22.1.2015., str. 31.).

            (3)  Dokument s oznakom „Limited” dokument je koji se smatra povjerljivim u skladu s člankom 19. osnovne uredbe i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).

            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).


title: Provedbena Uredba Komisije (EU) 2020/236 оd 14. veljače 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Huile d'olive de Provence” (ZOI))

text:
                  21.2.2020

                  HR

                  Službeni list Europske unije

                  L 48/1

         PROVEDBENA UREDBA KOMISIJE (EU) 2020/236
         оd 14. veljače 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Huile d'olive de Provence” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Huile d'olive de Provence” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Huile d'olive de Provence” potrebno je upisati u registar,

               DONIJELA JE OVU UREDBU:

            Članak 1.
            Naziv „Huile d’olive de Provence” (ZOI) upisuje se u registar.
            Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.

                  Za Komisiju

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 325, 30.9.2019., str. 10.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena Uredba Komisije (EU) 2020/237 оd 14. veljače 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Bjelovarski kvargl” (ZOZP)

text:
                  21.2.2020

                  HR

                  Službeni list Europske unije

                  L 48/2

         PROVEDBENA UREDBA KOMISIJE (EU) 2020/237
         оd 14. veljače 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Bjelovarski kvargl” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Bjelovarski kvargl” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Bjelovarski kvargl” potrebno je upisati u registar,

               DONIJELA JE OVU UREDBU:

            Članak 1.
            Naziv „Bjelovarski kvargl” (ZOZP) upisuje se u registar.
            Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 320, 24.9.2019., str. 9.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).